เรื่องร้องเรียน (เสนอแนะ) วันที่ 2023-02-15 04:03:41 — แขวงป้อมปราบ เขตป้อมปราบศัตรูพ่าย จังหวัดกรุงเทพมหานคร
ขอให้เร่งพิจารณาออกใบส่งตัวย้ายสิทธิในการรักษาจากโรงพยาบาลกลาง  ย้ายไปยังโรงพยาบาลจุฬาลงกรณ์ แขวงปทุมวัน เขตปทุมวัน กรุงเทพมหานคร ให้แก่ผู้ร้อง เนื่องจากผู้ร้องแจ้งว่า ผู้ร้องมีอาการปวดตามีลักษณะเหมือนตาจะหลุดออกจากเบ้า จึงได้เดินทางไปโรงพยาบาลศิครินทร์ (ไม่ระบุสาขา) อยู่ใกล้บ้านของผู้ร้อง แพทย์แจ้งว่าเป็นต้อหินเฉียบพลันทราบว่าค่าใช้จ่ายในการผ่าตัดสูงมาก อีกทั้งทางโรงพยาบาลฯมีอุปกรณ์ไม่พร้อมในการผ่าตัด โดยแนะนำให้ไปโรงพยาบาลที่มีโรงเรียนแพทย์ ซึ่งผู้ร้องมีสิทธิบัตรประกันสุขภาพถ้วนหน้าหรือบัตรทองที่โรงพยาบาลกลาง จึงได้เดินทางไปยังโรงพยาบาลกลาง เมื่อวันที่ 9 มกราคม 2566 แพทย์ทำการตรวจตาพบว่า เป็นต้อหินเฉียบพลัน หากเข้ารับการผ่าตัดได้คิวประมาณช่วงสิ้นปี 2566 หรือต้นปี 2567 ทางโรงพยาบาลฯแจ้งว่า เนื่องจากมีคิวผ่าตัดเป็นจำนวนมาก ซึ่งให้ผู้ร้องรอคิวก่อน ซึ่งเป็นช่วงเวลากว่าจะถึงคิวผ่าตัดฯนานเกินไป ผู้ร้องจึงตัดสินใจขอให้ทางโรงพยาบาลกลางออกใบส่งตัวย้ายสิทธิในการไปรักษาที่อื่น แต่ทางโรงพยาบาลยืนยันว่า ไม่ออกใบส่งตัวให้ผู้ร้อง (ตามผู้ร้องแจ้ง) ต่อมาผู้ร้องได้เดินทางไปยังโรงพยาบาลจุฬาลงกรณ์ สภากาชาดไทย ช่วงประมาณวันที่ 10-11 มกราคม 2566 แพทย์ตรวจตาเสร็จแจ้งกับผู้ร้องว่า ต้องรีบดำเนินการผ่าตัดโดยด่วน ได้คิวผ่าตัดวันที่ 21 กุมภาพันธ์ 2566 ระหว่างรอถึงคิวผ่าตัดแพทย์จะนัดมาให้ยาหยอดตา วันที่ 16 กุมภาพันธ์ 2566 ด้วยเหตุผลนี้ผู้ร้องจึงประสงค์ให้ทางโรงพยาบาลกลางเร่งออกใบส่งตัวย้ายสิทธิในการรักษา เพื่อให้ตนเข้ารับรักษาอย่างรวดเร็ว และผู้ร้องจะได้ใช้สิทธิบัตรประกันสุขภาพถ้วนหน้าหรือบัตรทอง กับทางโรงพยาบาลจุฬาลงกรณ์ สภากาชาดไทย เพื่อลดภาระค่าใช้จ่าย เพราะหากมิย้ายสิทธิในการรักษา การผ่าตัดฯต้องใช้เงินเป็นจำนวนมาก จึงประสงค์ให้โรงพยาบาลกลางเร่งพิจารณาออกใบส่งตัวย้ายสิทธิในการรักษา เพื่ออำนวยความสะดวกให้แก่ผู้ร้องต่อไป
#1555 #citydata